2012 වසරේ ආසියානු ‍බොක්සිං සම්මේලනය කළ වර්ගීකරණයකට අනුව ශ්‍රී ලංකාවේ නීවා ඇඹුල්දෙණිය මහත්මිය වසරේ විශිෂ්ටතම බොක්සිං තාක්ෂණික නිලධාරිණිය ලෙස තේරී පත්වූවාය.2012 වසරේ ආසියානු බොක්සිං සම්මේලනයේ වැඩ කටයුතු සාර්ථකව නිමාකිරීමට දායකත්වය ලබාදුන් පුහුණුකරුවන්, නිලධාරීන් අතරින් වඩාත්ම කාර්යක්ෂමව කටයුතු කළ අයට සම්මාන ප්‍රදානය කිරීමට එම සම්මේලනයේ කළමනාකාරීත්වය තීරණය කර තිබේ.ඒ අනුව BEST ASIAN TECHNICAL DELEGATE OF 2012 නමින් ඇයට සම්මානයක් පිරිනැමීමට තීරණය වී ඇත.මෙරට බොක්සිං ක්‍රිඩාව දියුණුව උදෙසා කැපවීමෙන් යුතුව කටයුතු කරන නීවා ඇඹුල්දෙණිය මහත්මිය බොක්සිං පිටියේ කීර්තිමත් නිලධාරියකු වන හර්බට් ඇඹුල්දෙණිය මහතාගේ බිරියයි.ඇයට මේ සම්මානය ලබන අප්‍රේල් මස පැවැත්විමට නියමිත ආසියානු කනිෂ්ඨ බොක්සිං තරගාවලිය අතරතුර දි පිරිනැමිමට නියමිතය..